БОРЫНДЫК АВЫЛ ҖИРЛЕГЕ БАШЛЫГЫНЫҢ 2018 ЕЛГА ЕЛЛЫК ОТЧЕТЫ

Хөрмәтле Альберт Ильгизарович, хөрмәтле авылдашлар, җитәкчеләр, чакырылган иптәшләр. Җирле үзидарә - Татарстан Республикасы конституциясенең төп нигезе булып тора.

Гыйнвар ае бәйрәмнәргә бик бай булды. Мин барыгызны да үткән бәйрәмнәр белән котлыйм. Сезгә иминлек, байлык, тынычлык, ә иң мөһиме нык сәламәтлек теләп калам. Без бүген 2018 нче елның эш нәтиҗәләренә йомгак ясарга җыелдык. Узган 2018 нче ел үзенең мәшәкатьләре шатлык-куанычлары белән тарих битләрен япты. Авыл җирлеге идарәсенең төп эше халык белән гел аралашуга, халыкның торак һәм яшәү шартларын яхшыртуга нигезләнгән. Узган елның 24 нче февралендә үткән отчет җыелышында түбәндәге эшләр беркетмәгә язылып, 2018 елның эш планына язылган иде.

1. Борындык авылының Җиңү урамына ташлы–щебень юл салу.

2. Шүширмә авылының Кооператив урамына ташлы–щебень юл салуны төгәлләү.

3. Таш җәелгән юлларга ремонт ясау. Монда юл салу түгел, бик начар җирләрдә өлешчә ремонт ясау күз алдында тотыла.

4. Борындык авылында су трассасында җимерекләр булган очракта су- үткәргеч трубаларны ремонтлау.

5.Урамнарны яктыртучы утларны ел дәвамында ремонтлау, янган лампочкаларны алыштыру буенча эш алып баруны дәвам итү.

6. Борындык авылы территориясен чүп-чар өемнәреннән чистарту.

7. Борындык авылында Бәрле елгасын буу.

8. Пожарный депога кирәкле оборудование алу һәм ремонт эшләре.

9. М.Рамиль урамыннан Куйбышев урамы буенча траншея казыту.

10.Иске садик янына балалар өчен уен мәйданчыгы ясату.

11. Сабан туен авыл эчендә (иске балалар бакчасы янында) уздыруны хәл итәргә һәм шул территорияне грейдер белән тигезләргә.

Мин үз чыгышымда 2018 елда планга кертелгән эшләрнең нинди күләмдә үтәлешенә анализ ясарга һәм 2019 елга алда торган бурычлар белән таныштырырга телим .

**Авыл җирлеге бюджеты**

2018 елга Борындык авылы жирлеге буенча бюджетның табыш өлеше 3млн. 858 мең 417 сум расланды. Үтәлеш 3 млн. 891 мең 691 сум тәшкил итте. Шул исәптән җирлекнең үз табышы 1 млн. 225 мең 947 сум расланды, 1 млн 259 мең 221 сумга үтәлде.

**Налогның төрләре буенча план һәм үтәлеш:**

|  |  |  |  |  |  |
| --- | --- | --- | --- | --- | --- |
| **2018 елга налоглар** | | **Еллык план** | **Расланган план** | **Үтәлеш** | **%** |
| **Җир налогы** | | **320 000** | **320 000** | **366 651** | **114** |
| **Шәхси милек налогы** | | **43 000** | **61803** | **80 391** | **130** |
| **Подоходный налог** | | **128 000** | **128 000** | **99686** | **78** |
| **Милекне арендалау** | | **1800** | **1800** | **\_\_** | **\_\_** |
| **Штраф** | | **2000** | **2000** | **\_** | **\_\_** |
| **Единый с/хоз.налог** | **40000** | | **40 000** | **500** | **1** |
| **Нотариаль эшләрне башкарган өчен дәүләт пошлинасы** | **1000** | | **1000** | **600** | **60** |
| **Судан һәм спонсорлардан**  **кергэн акча** |  | | **348 844** | **348 844** | **100** |
| **Үзара салым** |  | | **322 500** | **322 500** | **100** |
| **Барлык табыш** |  | | **1 225 947** | **1 259 221** | **103** |
| **Дотация,**  **субвенция** |  | | **2 632 470** | **2 632 470** | **100** |
| **Барысы** |  | | **3 858 417** | **3 891 691** | **101** |

Авыл җирлеге бюджетының төп нигезен җир, милек һәм пай җире налоглары тулыландыра. Шушы санап кителгән налоглар халыктан бик авырлык белән җыела. Тик менә түләмәүчеләр 2018 елда налоговыйдан килгән уведомлениеләр булса да түләмиләр. Шулай булуга да карамастан налог җыю вакыты тәмамланганчы без налогның күп өлешен җыя алдык. Түләмәүчеләр недоимка исемлегенә кереп утырдылар. Бүгенге көндә безнең алда недоимканы җыю бурычы тора.

Шәхси милек налогын түләмәүчеләр:

|  |  |  |
| --- | --- | --- |
| **№**  **п/п** | **Фамилия,имя,отчество** | **Сумма недоимки** |
| **1.** | **Галиуллин Мударис Набиуллинович** | **2 404,16** |
|  | **ИТОГО** | **2 404,16** |

**Җир налогын түләмәүчеләр:**

|  |  |  |
| --- | --- | --- |
| **№ п/п** | **Фамилия,имя,отчество** | **Сумма недоимки** |
| **1.** | **Нигматзянова Дания Гилфановна** | **5 580,24** |
| **2.** | **КамалеевАнварбикКамалеевич** | **2 765,66** |
| **3.** | **КамалееваФагимяГабдулловна** | **2 133,40** |
| **4.** | **СаетгараеваАминяГилфановна** | **3 490,14** |
| **5.** | **Сагдеев Равиль Зиятдинович** | **2 843,18** |
| **6.** | **Хузина Дания Акмаловна** | **1 961,79** |
| **7.** | **СаттароваСаймя Нутфулловна** | **3 446,06** |
| **8.** | **Гибадуллина Лилия Альбертовна** | **4 264,45** |
| **9.** | **Равилов Ринат Миасарович** | **1 350,33** |
|  | **ИТОГО** | **27 835,25** |

**Транспорт налогын түләмәүчеләр:**

|  |  |  |
| --- | --- | --- |
| **№ п/п** | **Фамилия, имя, отчество** | **Сумма недоимки** |
| **1.** | **Тимуршин Илһам Рафилович** | **1 033,11** |
| **2.** | **Галиуллин Фанис Мударисович** | **1 166,14** |
| **3.** | **Закиров Рашит Рахимович** | **7 371,09** |
| **4.** | **Равилов Руслан Ринатович** | **12 743,21** |
| **5.** | **Губайдуллин Адель Ирекович** | **20 038,88** |
| **6.** | **Нуртдинов Равил Романович** | **12 518,16** |
| **7.** | **Тимургалиев Илнар Илгизович** | **3 886,19** |
| **8.** | **Самигуллин Рифат Асадуллович** | **3 425,39** |
| **9.** | **Ахметшин Сирин Рафаилович** | **4 109,03** |
| **10.** | **Галиуллин Рафис Мударисович** | **1 362,39** |
| **11.** | **Закиров Фарук Нуреевич** | **1 560,11** |
| **12.** | **Зарипов Ханафи Курмамбаевич** | **1 107,88** |
| **13.** | **Замалов Руслан Рустамович** | **8 040,79** |
|  | **ИТОГО** | **78 362,37** |

**2019 елга налоглар түбәндәгедән гыйбәрәт:**

|  |  |  |
| --- | --- | --- |
| **Налог төрләре** | **План** | **Расход** |
| **Җир налогы** | **322 600** |  |
| **Шәхси милек налогы** | **75 700** |  |
| **Подоходный налог** | **114 700** |  |
| **Единый с/х налог** | **22 000** |  |
| **Аренда имущество** | **1800** |  |
| **Нотариаль эшләрне башкарган өчен дәүләт пошлинасы** | **1 000** |  |
| **Штраф** | **2000** |  |
| **Безвозмездные поступления** | **1 121 090** |  |
| **Барлык табыш** | **1 660 890** | **1 660 890** |

**Җир һәм муниципаль милекне теркәү**.

Безнең авыл җирлеге составына Борындык һәм Шүширмә авыллары керә. Авыл җирлеге территориясендә 370 йорт исәптә тора, шуларның 263 ендә кеше яши, калган 57сен дача булып торучы һәм 45ен буш йортлар тәшкил итә.“Авылда яшәүче яшь гаиләләрнең торак шартларын яхшырту” программасы буенча 2015 елда Бикбов Фәнис, Миннегалиев Илдарларга субсидия бирелгән иде. Бикбов Фәнис гаиләсе белән яңа төзелгән йортта яши башлады, якын киләчәктә Миннегалиев Илдар һәм Рузиләләр йортларының эчтәге эшләрен бетереп башка чыгарлар дигән теләктә калабыз. Яңа төзелгән йортлар үзвакытында теркәлү уза, җир участогына рөхсәт алмыйча төзелеш башлау очраклары юк хәзер. Йорт һәм җир хуҗасы вафат булганнан соң 6 ай булганчы ук нотариуста варислык буенча гариза бирергә кирәклеген беләләр, һәр кеше үзвакытында бу эшне башкарырга тырыша. Тик менә 2000-2009 елларда үлгән Салахова Әминә, Халиков Дамир, Багавиев Сәлим, Шәһвәлиев Фәрхзат абыйларның йорт-җирләре теркәлү узмаган. Күпме кисәтүгә дә карамастан бернинди үзгәреш юк, аларны исәпкә алмаганда калганнары бер тәртипкә куелды дип әйтергә була.

6 кеше Борындык авыл җирлегенә каралган җир мәйданнарын үзләренә рәсмиләштереп, бу җир өчен тиешле салымны түләп , җирдән законлы куллана башладылар. Кыр җирләреннән файдаланучы калган кешеләргә дә бу эшне башкарырга кирәк. Беренчедән, бу кешеләр салым түләми, икенчедән , гариза язып җир сораган башка кешеләргә бу кишәрлекләр бирелеп, алар җирсез калырга мөмкин.

Безнең җирлектә Рыжов Нәргиз, Галиев Глеб, Наумов Албертлар шәһәрдән кайтып киләчәктә йортлар төзү өчен арендага җир алганнар иде. Алар алган җирләрендә эш башлап җибәрделәр, фундаментлар салып, йорт төзи башладылар.Ул урамга ут баганалары да утыртылды.

**Авылның шәхси хуҗалыкларында тубәндәге күләмдә терлек асрыйлар.**

Авыл жирлеге буенча шәхси хуҗалыкларда терлек саннары арта башлады. Моңа Республика буенча каралган программалар ярдәм итә.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Төрләре** | **2016 ел** | | | **2017 ел** | | | **2018 ел** | | |
|  | **Борындык** | **Шуширмә** | **Барысы** | **Борындык** | **Шуширмә** | **Барысы** | **Борындык** | **Шуширмә** | **Бары-**  **сы** |
| **Мөгезле эре терлек барысы** | 188 | 99 | **287** | 214 | 105 | **319** | 201 | 137 | **338** |
| **шул исәптән сыерлар** | 73 | 50 | **123** | 84 | 53 | **137** | 64 | 51 | **115** |
| **Сарык** | 127 | 52 | **179** | 110 | 39 | **149** | 96 | 57 | **153** |
| **Кәҗә** | 37 | 2 | **39** | 49 | 3 | **52** | 40 | 5 | **45** |
| **Ат** | 20 | 13 | **33** | 16 | 10 | **26** | 16 | 7 | **23** |
| **Куян** | 4 | - | **9** | 4 | - | **4** | 5 | - | **5** |
| **Кошлар** | 1785 | 694 | **2479** | 1440 | 1157 | **2597** | 1775 | 758 | **2533** |
| **умарта** | 55 | 55 | **138** | 87 | 55 | **142** | 81 | 50 | **131** |

Авыл халкы дәүләт ярдәмен дә тоеп яши. Авыл хуҗалыгын торгызу программасын тормышка ашыру максатыннан 2018 елда сыерларга 1 сыерга 2 мең, 2-3 сыерга 3 мең сум, 4 сыер һәм аннан да күбрәк сыер асраучыларга 4 мең сум күләмендә 438 меңлек , кәҗәләргә 500 сум күләмендә 21 меңлек субсидия бирелде. Ат асраучыларга да ярдәмнең бу төре күрсәтелде: өч яшьтән зуррак бия асраучы 14 хуҗалык атларына азык алу өчен 3000 сум исәбеннән 48 мең сум, кош-корт асраучыларга 39,100 сумлык, ветеринария хезмәтләренә 11,400 меңлек

субсидия алдылар.Авыл җирлеге буенча барысы 557,500 мең сум акчаны халыкка тараттык. Бу бит халык файдасына. Субсидия бирүнең максаты - авылда малларның баш санын киметмәү, шәхси ярдәмче хуҗалыкларны үстерүгә этәргеч бирү. Алдагы елның 1 гыйнваре белән чагыштырганда мөгезле эре терлекнең артуы, шул исәптән сыерларның да баш саны артуы күзәтелә. Барлык терлек асраучылар ике авылда да тиешле күләмдә кышка азык тупладылар. Безнең җирлектә пай җирләре ике авылда да бар, “Дубрава” Кайбыч агрофирмасында һәм “Туган як”агро хуҗалыгында. Пай җирләре өчен агрофирма 1 пайга-1,5 центнер арпа, 1,5 центнер бодай һәм калган акчаларга һәрбер кешегә бетереп икмәк бирелде. “Туган як” агрохуҗалыгы да халык белән исәп-хисап ясаган.

Безнең авылда үрнәк булырдай гаиләләр бар, аларның яшәү рәвешен сезгә мисал итеп күрсәтеп китәрмен. Мәсәлән, Маматкулова Хәерниса хуҗалыгын алыйк, хәзерге көндә хуҗалыкта 13 баш сыер, 6 баш тана, 6 баш үгез, 25 баш кош-корт бар. 2018 елда сөт сатудан кергән акча 1млн.485 мең сум, 17 баш үгез, 350 баш каз суелган һәм сатылган, ит сатудан кергән акча 780 000 сум. Бүгенгесе көндә 280 - 300 литр сөт саталар.Тимергалиев Илгиз хуҗалыгында 5 баш сыер, 6 үгез, 2 тана бозау, 3 ат, 1 тай, 22 тавык бар. Көнгә 65-70 литр сөт саталар. Әскәров Ирек- 6 баш, Хәмидуллин Фәсхәт, Вәлиев Илгизәр, Вәлиев Рушаннар хуҗалыгында 4 баш сыер, Габдрахманов Илшат, Мингәлиев Равил, Мөхәмәтҗанов Илшат, Каюмова Нурания,Тимуршин Рафил хуҗалыкларында да бүгенгесе көндә 3 баш сыер, 2-3 баш бозау асрыйлар. Алар да көндәлек 50-60 литр сөт тапшыралар, бу 1200 сумлык була. 1 айга 36 мең сумга җыела. Сөтне Галиуллин Мөдәрис, Биктаһиров Альберт, Камалиева Әминә һәм Зәйнуллин Ильнарлар җыя. Теләге булган кешегә авыл җирендә дә эш бар. Төрле программалар һәм грантлар рәвешендә бирелүче ярдәмнән һәркем файдалана ала. Хөкүмәт ярдәменең максаты - савым сыерларының баш санын һәм терлекчелек продукциясе җитештерүне арттыру, эшләү мөмкинлеге тудыру.

Сабантуенда 3 һәм аннан да күбрәк сыер асраучыларга савым аппаратлары тапшырылды. Безнең җирлектән бу программада Габдрахманов Илшат, Нигъмәтуллин Фәнис, Мөхәммәтшин Рифкәт катнашты, аларга сыер саву аппаратлары бирелде. Алган субсидияләрне максатчан куллану мөһим икәнлеген искә төшерү урынлы булыр. Таналар, савым сыерлары, кәҗә һәм атлар өчен акча алучылар мал-туарын бер ел дәвамында асрарга бурычлы. Терлекне саткан- сәбәпсез суйган очракта субсидияне дәүләткә кире кайтырырга туры киләчәк.Терлек үлгән очракта ветучастоктан белешмә булырга тиеш.

Тагын өстәп шуны әйтәсе килә, көтүләрне чыгарыр алдыннан җыйган җыелышларга халык бик аз килә. Аннары билгеләнгән кеше яисә җыела торган акча белән килешмәүчеләр табыла. Мин сездән шуны сорар идем, авыл халкына бәйле булган мондый эшләрдә активрак булсагыз иде.

Авыл җирлегендә яшәүче халыкның тормышы елдан – ел яхшыра. Алдагы еллар белән чагыштырганда таблица да шуны раслый:

|  |  |  |  |
| --- | --- | --- | --- |
|  | 2016 ел | 2017 ел | 2018 ел |
| Сөт | 4828т. | 5867т. | 4708т. |
| 1 сыерга туры килә | 3801,7 | 4191 | 3437 |
| Ит | 12,3т. | 13,4т. | 17,3т. |
| Бәрәңге | 59,0т. | 66,7т. | 56,9т. |
| 1хуҗалыкка туры килгән керем | 39906сум | 57904 сум | 44724 сум |

2018 елда шәхси хуҗалыклардан сатылучы продукция күләменең исәбен алып, һәр айга анализ ясалды. 12 айга бер хуҗалыкка уртача керем 44724 сум (узган ел 57904) сум тәшкил итте. Монын нигезендә ит, сөт, бал, бәрәңге сатудан алынган керем ята. Бу халыкның яшәү дәрәҗәсен күрсәтә торган сан.

**Халыкның мәшгүллеге.**

Борындык авыл җирлегендә 1 төп мәктәп, 1 башлангыч мәктәп, 1 балалар бакчасы, 2 медпункт, 1 Мәдәният йорты, 1 китапханә, 1 спорт комплекс, 4 кибет, 1 почта, “Дубрава Кайбыч” филиалы, “Туган як” хуҗалыгы бар. Бу оешмаларда безнең җирлектәге 143 кеше эшли:

**Эшкә яраклы кешеләр.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Авыл**  **исеме** | **Ел** | **Авыл хуҗа-лы-гнда** | **бюд-жетта** | **Шәхси эшмә-кәр** | **Ялла-нып**  **эшләү-челәр** | **Чит-тә эшли** | **Башка**  **оешма-да** | **Ар-мия-дә** | **Төр-мә-дә** | **1200 сум**  **алучы** | **Эшлә-мәү-че** | **Бары-сы** |
| **Бо-рын-дык** | **2016** | **33** | **39** | **5** | **12** | **138** | **21** | **-** | **2** | **11** | **12** |  |
| **2017** | **34** | **35** | **4** | **14** | **136** | **24** | **3** | **1** | **9** | **12** |  |
| **2018** | **24** | **35** | **3** | **9** | **147** | **26** | **1** | **2** | **7** | **14** |  |
| **Шүширмә** | **2016** | **33** | **10** | **-** | **2** | **51** | **7** | **1** | **-** | **5** | **4** |  |
| **2017** | **32** | **11** | **-** | **13** | **45** | **7** | **1** | **-** | **5** | **6** |  |
| **2018** | **29** | **14** | **-** | **1** | **53** | **8** | **-** | **-** | **4** | **7** |  |

Бюджет оешмаларында - 49 кеше хезмәт куя

Авыл хуҗалыгында - 53 кеше

Читтә эшләүчеләр - 199 кеше

Шәхси эшмәкәрләр - 3 кеше

Ялланып эшләүчеләр - 10 кеше

Студентлар - 17 кеше

Эшләмәүчеләр -21 кеше

Пенсионерлар - 277 кеше

Инвалидлар-47 кеше

**Су белән тәэмин ителеш.**

Безнең җирлектә 3 су башнясы һәм 1 башнясыз гына эшли торган 4 скважина бар иде, алар ике авылны су белән тәэмин итә. Мәктәп һәм мәчет янындагы башнялар ябылды. Хәзергесе көндә Борындык авылы буенча бер генә башня эшли. Суның агым куәте көчле булгач хәзер трассадагы полиэтилен трубаларга ялганган тимер трубалар черегән, ул колонка булган урыннарда һәм кеше үзенә казып тоташтырган җирләрдә күзәтелә. Бу эштә башлап йөрүче депутатыбыз Хөснетдинов Радикка бик зур рәхмәтемне җиткерәсем килә. Ә Шүширмә авылында ике башня эшли. Анда да ал да гөл генә түгел, башнялар белән бәйле башка проблемалар да булып тора. Шулай ук гел ярдәм итеп торучы егетләребез: Тимуршин Ирек, Шакиров Рәмис, Вәлиев Илсур, абыйлы-энеле Яруллиннар.Аларга да бик зур рәхмәт.Ике башняның да тирә ягын әйләндереп алмаган әле.

Су өчен акчаны куелган тарифлар нигезендә җыябыз.

**Су өчен җыелган акча.**

|  |  |  |  |
| --- | --- | --- | --- |
| **№ п/п** | **Айлар** | **2017 ел** | **2018 ел** |
| 1. | Январь | 25734-56 | 29221-23 |
| 2. | Февраль | 25734-56 | 29221-23 |
| 3. | Март | 26806-50 | 29221-23 |
| 4. | Апрель | 27159-69 | 28831-38 |
| 5. | Май | 27159-69 | 28831-38 |
| 6. | Июнь | 28546-62 | 28831-38 |
| 7. | Июль | 29325-62 | 28831-38 |
| 8. | Август | 29278-84 | 28831-38 |
| 9. | Сентябрь | 28503-84 | 28831-38 |
| 10. | Октябрь | 29781-84 | 28630-58 |
| 11. | Ноябрь | 29781-84 | 28630-58 |
| 12. | Декабрь | 29781-84 | 28630-58 |
|  | Итого | 337595-44 | 346543-71 |

Ел дәвамында су өчен җыелган акча Борындык авыл җирлеге буенча 2017 елда 337мең 595 сум 44 тиен, 2018 елда 348мең 843 сум 75 тиен акча җыелды. Суга җыелган акча түбәндәгеләргә тотылды:

1.Ел буена су качать итү өчен 51 176 киловатт электр энергиясе тотылды, тотылган электр энергиясе өчен барлыгы 250 мең 462 сум 65 тиен акча күчерелде.

2. 2018 нче ел өчен су налогы туләүгә 10мең 384 сум акча тотылды.

3. Су качать итүчеләргә түләү өчен ел буена 28мең 123,20 сум акча түләнде.

4. 2018 елның сентябрь аенда Шүширмә авылында су башнясының насосы янып чыгу сәбәпле, Кайбыч ЖКХ сы белән яна насос алмаштыруга 37мең 383 сум 45 тиен акча тотылды.

5.Эксковатор хезмәте өчен 14мең 390сум 90 тиен, муфта өчен -8100сум тотылды.

**2018 елга су өчен җыелган акчаның чыгымы.**

|  |  |  |
| --- | --- | --- |
| Җыелган су акчасының күләме | Эшнең төре | Тотылган су акчасының күләме |
|  | Су суыртучы өч хезмәткәргә хезмәт хакы; | 28 123,20 |
|  | Башняларга су кудыру өчен кулланган электр энергиясе өчен түләү; | 250 462,65 |
|  | Башняда насос алыштыру һәм ремонт эшләре өчен | 59 873,90 |
|  | Су өчен салым күчерү. | 10 384 |
| 348 843,75 | Барысы | 348 843,75 |

**Электр белән тәэмин ителеш.**

Республикада социаль проект-авыл урамнарын яктырткыч лампалар белән тәэмин итү программасы эшли. Бу программа нигезендә безнең җирлектәге ике авылга да урам яктырту системасы 2014-2015 елларда ук урнаштырылды. Борындык авылының ярты ягында һәм Шүширмә авылы урамнарында светодиодный утлар янып тора, август аенда 4 лампа алыштырылды, инде тагын 6 лампа янмый. Бу лампаларны алыштырырга безнең хәлдән килми. Район җитәкчеләре ярдәме белән генә башкарып була бу эшне.2018 елның декабрендә калган 6 лампочка да алыштырылды.Борындык авылының икенче ягында 125 втлы лампалар куелган. Ноябрь аенда электрик- Илдар белән 15 лампочка алыштырылды. Бүгенгесе көндә тагын 2 лампа янмый.Шушы көннәрдә калган лампочкаларны да алыштырырга җыенабыз.

**Газлаштыру.**

Борындык авыл җирлеге буенча шәхси хуҗалыклар газ белән тәэмин ителгән, газ буенча безнең авыл җирлегенә бернинди дә шикаятьләр кергәне юк. Үзебез җирлектә эшләүче газовигыбыз бар-Җәмилев Илнур Мансур улы. Аңа кайчан гына мөрәҗәгать итсәләр дә вакытында килә, тиешле ярдәмне күрсәтә. Үзе башкара алмаган очракларда район газовикларына шалтырата, алар ярдәмгә килә. Авыл халкы да аның эшеннән канәгатьтер дип уйлыйм.

**Кибетләрнең эшчәнлеге**

Халыкка хезмәт күрсәтүче учреждениеләрнең эшен контрольләү – авыл җирлеге җитәкчелегенә йөкләнә . Борындык авыл җирлегендә 4 шәхси кибет халыкка хезмәт күрсәтә. Кирәкле товар белән кибетләр тәэмин ителгән,. шәхси эшмәкәр Лилия һәм Рафил Шәмсетдиновлар, Ганиева Гөлфия, Гафиятуллин Сөләйманнар заказ белән бөтен кирәкле товар белән тәэмин итәләр, ипи комбинаты атнага өч тапкыр ипи алып килә.Эзеклек туганы юк.

**Авыл җирлеген төзекләндерү.**

Авылларны төзек һәм чиста тоту беркайчан да мөһимлеген югалтмый. Ел саен 1 апрельдән 1 июньгә кадәр торак пунктларны чистарту буенча икеайлык игълан ителә. Авылларны экологик яктан чиста тоту, чүп-чар түктермәү – иң авыр проблемаларның берсе булып кала бирә .

Безнең барыбызның да матур-төзек авылда яшисебез,чиста урман,болын-кырларда ял итәсебез,саф сулы елгада коенасыбыз килә. Барыбыз да чисталыкны ярата кебек,әмма шул ук вакытта санитар икеайлыклар,өмәләрдән башка булмый әле .Тирә-юнебезне әнә шундый мәҗбүри чаралар белән җыештыртмасак, без, мөгаен, чүплеккә чумар идек.Бу эшләрне һәр урамда эшләп була ,моның өчен матурлыкны күрә белергә һәм урамда сыер, кәҗә, сарыкларны йөртмәскә генә кирәк. Урамның җәмәгатьчелек урыны икәнен онытмасак иде.Мәктәп һәм балалар бакчасы коллективы ,почта хезмәткәрләре,мәдәният йорты,китапханә хезмәткәрләре, авыл җирлеге коллективы белән юл кырыйларын яздан көзгә кадәр чистартып тордык

Елга буйлары,тыкрыклар кеше үтмәслек булып китсә дә , бер кешенең эче пошмый. Авыл җирлеге Советында һәм шундагы учреждениеләрдә эшләүче берничә хезмәткәрнең җәй башыннан көзгә кадәр кулыннан чалгы төшми. Бу очракта авылның чиста ,матур булуы безнең өчен генә кирәк дигән фикер туа.

Борындык авылының тирә-юнендә– комплекста һәм ындыр артындагы өелгән чүп-чарларны Кайбыч Агрохимсервиз оешмасы (директоры Гибадуллин Артур Альбертович) атна дәвамында чистартты. Ике авылда да барлык шәхси хуҗалыкларны үз тирә-юньнәрен чүп-чардан чистарту өчен ел саен кисәтәбез, шуңа да карамастан, кайбер хуҗалыклар үз тирә-юньнәрен әле һаман тәртипкә китерүне сузалар. Штрафлар салынуга да карамастан алар җавапсыз карыйлар.

Чүп-чарны каты калдыклар полигонына чыгару ел саен бик зур проблема тудыра. Урыннар бар, халыктан җыеп йөрергә һәм илтергә транспорт юк иде. Күпме генә сөйләшсәк тә бернинди үзгәреш кертеп булмады. Ә 2017 елның ноябрь аенда шәхси эшмәкәр Хикмәтуллин Рөстәм белән һәрбер хуҗалыктан чүп җыю буенча килешү төзелде.Чүп җыю көннәре айга ике тапкыр- 9-23 нче числоларында , бәясе 50 сум. Килешү төзелсә дә, күп кеше безнең чүп юк, без акча түләмибез дип каршы киләләр.Чүп юк түгел, ягабыз дип акланырга да кирәкми.Экологик яктан да бу дөрес түгел, чөнки төрле xимик , начар ис чыгара торган матдәләрне кеше суларга тиеш түгел.

Безнең җирлектәге ике авылга 3 зират бар, ел саен яз көне өмә ясап аларны чүп-чардан чистартабыз. Узган отчет җыелышындагы кисәтүгә дә карамастан өмәгә чыгу бик сулпән, халыкка шуны да әйтәсем килә, ел саен шул бер чыккан кеше чыга. Мәңгелек йортыбызны чиста һәм тәртиптә тотасы иде. Шунысы куанычлы, зират тирәләре ике авылда да үзара салым акчасына төзекләндерелеп бетте.

**Җирлектәге демографик хәл.**

Халык саны елдан-ел кимеп бара, таблицалардан күренгәнчә туучылар бик аз. Ә үлүчеләр саны күп. Кайтучылар белән дә мактанырлык түгел, китүчеләр дә бар. Пропискасы бездә булып үзләре монда яшәмәүчеләр дә ел саен арта.

**Барлык халык саны**

|  |  |  |  |
| --- | --- | --- | --- |
|  | **2016ел** | **2017ел** | **2018ел** |
| Борындык | 598 | 594 | 573 |
| Шүширмә | 253 | 247 | 243 |
| Барысы | 851 | 841 | 816 |

**Туучылар**

|  |  |  |  |  |  |  |
| --- | --- | --- | --- | --- | --- | --- |
|  | **2016 ел** | | **2017ел** | | **2018 ел** | |
|  | авылда | читтә | авылда | читтә | авылда | читтә |
| Борындык | 2 | 2 | 1 | 2 | - | 4 |
| Шүширмә | - | - | 1 | - | - | 1 |
| Барысы | 2 | 3 | 2 | 2 | - | 5 |

**Үлүчеләр**

|  |  |  |  |  |  |  |
| --- | --- | --- | --- | --- | --- | --- |
|  | **2016ел** | | **2017ел** | | **2018 ел** | |
|  | кеше  саны | гомер  озынлыгы | кеше  саны | гомер  озынлыгы | кеше  саны | гомер  озынлыгы |
| Борындык | 18 | 76 | 5 | 78 | 13 | 78 |
| Шүширмә | 1 | 86 | 5 | 87 | 4 | 90 |
| Барысы | 7 | 80 | 20 | 75 | 17 | 81 |

**Яңа гаилә коручылар**

|  |  |  |  |
| --- | --- | --- | --- |
|  | **2016 ел** | **2017ел** | **2018 ел** |
| Борындык | - | - | - |
| Шүширмә | - | - | - |
| Барысы | - | - | - |

**Аерылышучылар**

|  |  |  |  |
| --- | --- | --- | --- |
|  | **2016 ел** | **2017 ел** | **2018 ел** |
| Борындык | - | - | - |
| Шүширмә | 1 | - | - |
| Барысы | 1 | - | - |

**Пенсионерлар**

|  |  |  |  |  |  |  |
| --- | --- | --- | --- | --- | --- | --- |
|  | **2016ел** | | **2017ел** | | **2018 ел** | |
|  | пенсио-нер | шул исәптән эшли | пенсио-нер | шул исәптән эшли | пенсио-нер | шул исәптән эшли |
| Борындык | 205 | 5 | 199 | 5 | 197 | 5 |
| Шүширмә | 79 | 6 | 81 | 6 | 80 | 3 |
| Барысы | 284 | 11 | 280 | 11 | 277 | 8 |

**Инвалидлар**

|  |  |  |  |  |  |  |
| --- | --- | --- | --- | --- | --- | --- |
|  | **2016 ел** | | **2017ел** | | **2018 ел** | |
|  | пенсио-нер | шул исәптән эшли | пенсио-нер | шул исәптән эшли | пенсио-нер | шул исәптән эшли |
| Борындык | 33 | 6 | 33 | 6 | 34 | 5 |
| Шүширмә | 16 | 4 | 16 | 4 | 16 | 4 |
| Барысы | 49 | 10 | 49 | 10 | 50 | 9 |

**Кайтучылар**

|  |  |  |  |
| --- | --- | --- | --- |
|  | **2016 ел** | **2017ел** | **2018 ел** |
| Борындык | 14 | 16 | 9 |
| Шүширмә | 3 | 2 | 2 |
| Барысы | 17 | 18 | 11 |

**Китүчеләр**

|  |  |  |  |
| --- | --- | --- | --- |
|  | **2016 ел** | **2017ел** | **2018 ел** |
| Борындык | 13 | 11 | 10 |
| Шүширмә | 3 | 9 | 2 |
| Барысы | 16 | 20 | 12 |

**Пропискасыз яшәүчеләр**

|  |  |  |  |
| --- | --- | --- | --- |
|  | **2016 ел** | **2017ел** | **2018 ел** |
| Борындык | 16 | 17 | 12 |
| Шүширмә | 10 | 7 | 8 |
| Барысы | 26 | 24 | 20 |

**Пропискалары бездә, үзләре читтә яши**

|  |  |  |  |
| --- | --- | --- | --- |
|  | **2016 ел** | **2017ел** | **2018ел** |
| Борындык | 143 | 158 | 168 |
| Шүширмә | 38 | 39 | 44 |
| Барысы | 187 | 119 | 212 |

**Мәгариф.**

**Безнең авыл җирлегендәге студентлар**

|  |  |  |  |
| --- | --- | --- | --- |
|  | **01.09.2016ел** | **01.09.2017ел** | **01.09.2018ел** |
| Борындык | 15 | 14 | 10 |
| Шүширмә | 9 | 10 | 7 |
| Барысы | 24 | 24 | 17 |

**Мәктәп яшендәге балалар**

|  |  |  |  |
| --- | --- | --- | --- |
|  | **01.09.2016ел** | **01.09.2017ел** | **01.09.2018ел** |
| Борындык | 38 | 40 | 35 |
| Шүширмә | 22 | 21 | 18 |
| Барысы | 60 | 61 | 53 |

**Кайсы авыл мәктәбендә укыйлар**

|  |  |  |  |
| --- | --- | --- | --- |
|  | **01.09.2016ел** | **01.09.2017ел** | **01.09.2018ел** |
| Борындык | 36 | 35 | 33 |
| Шүширмә | 7 | 6 | 6 |
| Федоровский | 7 | 7 | 5 |
| Мөрәле | 1 | 1 | 2 |
| Казан | 9 | 12 | 7 |
| Барысы | 60 | 61 | 53 |
|  |  |  |  |

**7Мәктәпкәчә яшьтәге балалар**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2016ел** | | | **2017ел** | | | **2018ел** | | |
| **балалар бакча-сында** | **өйдә** | **читтә**  **яши** | **балалар бакча-сында** | **өйдә** | **читтә**  **яши** | **балалар бакча-сында** | **өйдә** | **читтә**  **яши** |
| Борындык | 12 | 8 | 10 | 11 | 6 | 14 | 8 | 5 | 14 |
| Шүширмә | 6 | 3 | 8 | 5 | 2 | 7 | 4 | 2 | 5 |
| Барысы | 18 | 11 | 18 | 16 | 8 | 21 | 12 | 7 | 19 |

Барысы- 38 бала, шуның 12 Борындык балалар бакчасында, 7 бала өйдә, 19 бала читтә яши.

Авылда яшьләр аз булу сәбәпле Мәдәният йортында уздырылган ярышларда, кичәләрдә катнашучылар юк дәрәҗәсендә. Шулай булуга карамастан районда уздырылган ярышларда катнашырга тырышабыз. Призлы урыннарыбыз да юк түгел: шашка-шахмат буенча пенсионерлар арасыннан Хөснетдинов Фаил абый, Сафиуллина Зөлфия 1-2 урыннарга чыгып призлар алып кайттылар. Хәзер вахта системасы белән эшләүчеләр күбәйде, алар 15 көнгә эшкә китәләр. Яшьләр аз булу сәбәпледер инде авылда тәртип бозу очраклары да юк дәрәҗәсендә. Безнең авыл җирлеге буенча армиягә чакыру яшендәге 23 ир егет исәпләнә. Алар арасында барырга теләүчеләр дә, теләмәүчеләр дә бар. Соңгы ике елда армиядә булучылар исемлеге таблицада күренә:

|  |  |  |
| --- | --- | --- |
|  | **2017 ел** | **2018 ел** |
| **Борындык** | 1.Хәйруллин Рәзиф Рафыйк улы  2.Йосыпов Илназ Илшат улы  2.Хөснетдинов Рушан Радик улы | 1.Гобәйдуллин Алмаз Ирек улы |
| **Шүширмә** | 2.Үзбәков Алмаз Азат улы |  |

**Янгын куркынычсызлыгы буенча**.

Янгын куркынычсызлыгы буенча пожарный депо да эшләнеп бетте. Бу безнең өчен бик зур байлык, киләчәктә хәвеф-хәтәрсез генә эшләргә насый булсын. Пожарный депога кирәк-ярак әйберләрне 2018 елның үзара салым акчасыннан алырга дип карарга керттек. Безнең авыл җирлегендә 1- пожарный машина, 1- бензин белән эшли торган помпа бар. Шүширмәдә 10 тонналы су бочкасы тора. Урам урталарында кага торган чаңнар куелган, урам исемнәре язылган, йортларга номерлар сугылган. Районнан килүче инспекторлар белән берлектә ялгыз торучы әби-бабайларда электр уткәргечләрен, мич тирәләрен елга ике тапкыр тикшереп чыгабыз. Шулай ук Борындык авыл җирлегендә яшәүче, халыкка гел ярдәмгә килүче волонтерларыбызны да әйтмичә булмый. Язгы ташудамы, елның кайсы вакыты булуга карамастан ярдәмгә килүче тракторчыларыбыз Тимуршин Рузалит Гыйләҗев Фәнил,Нигъмәтҗанов Айрат, Хөснетдинов Маратлар халыкка гел хезмәт итәләр.Шофер егетләребез Җамалиев Илшат, Тимергалиев Наил шулай ук гел сакта. Кәлимуллин Марат һәм Мингәлиев Ранильләр пожарный депоны җылы һәм төзек тоталар, гидрантларны чистартып торалар.Аларга авыл халкы һәм пожарный машина шоферы Хөснетдинов Радик исеменнән зур рәхмәтебезне җиткерәбез.

Хөрмәтле авылдашлар минем әйтәсе килгән сүзләрем шул, әле күп кенә хуҗалыклар үзләренең йорт-җирләрен иминиятләштермәгәннәр ягъни мәсәлән страховать итмәгәннәр.

Йорт- җирләрен иминиятләштермәгән хуҗалыклар.

Борындык авылыннан:

1. Халиков Ранис Дамир улы

2. Бикчәнтәев Шамил Касыйм улы

3. Газизулина Рамилә

4. Сәгдиев Равил Зиятдин улы

5. Шәйдуллин Сәлимулла Галиулла улы

6. Шәйхетдинова Динә Мәлик кызы

7. Әхмәтшина Рузалия Мәлик кызы

8. Нигъмәтҗанова Дания Гыйлфан кызы

9. Баязитова Вазифа

10. Камалиев Әнвәр Камали улы

Шуширмә авылыннан:

1. Вафин Наил Ярулла улы

2. Яруллина Фәридә Барый кызы

3. Габидуллин Илдус Вәдыйгулла улы

4. Баһавиев Мәхмүт Сәлим улы

Бу бит уен эше түгел, монда уйланырга урын бар. Аны үзе күргән кеше генә аңлый. Янгын чыккач кына аны эшләп булмый. 2015 елда бездә андый хәл булды инде, киләчәктә дә алла сакласын андый хәлләрдән. Шуның өчен барыбыз да йорт -җирләребезне уйлап страховать итәргә кирәк. Хәзерге вакытта страховой компанияләр берничә: “Росгосстрах”, “Наско”,”АК БАРС-Мед”. Кайсына телисең шунысы иминиятләштерә. Дача урынына калган йортларны да иминиятләштермәгән хуҗалыклар да бихисап. Әйтеп- әйтеп караган идем безне алла саклый диләр. Алла да сакланганны саклармын дигән.

**Электр һәм почта элемтәсе.**

|  |  |  |  |
| --- | --- | --- | --- |
|  | **Борындык авылы** | **Шүширмә авылы** | **Барлыгы** |
| Телефон | 104 | 46 | **150** |
| Интернет | 75 | 42 | **117** |
| Кабельле телевидение | 50 | 37 | **87** |

Авыл җирлегендә кеше яши торган 263 йортның 150 сендә телефон бар,117 йортка интернет челтәре һәм 87 йортка кабельле телевидение тоташтырылган.Элемтәнең Борындык почта бүлегендә 4 кеше эшли. Почта бүлеге мөдире-Хәйретдинова Ләйлә, почтальоннар-Вәлиева Гөлнур һәм Мингалиева Тәнзиләләр Борындык авылы халкына, ә Гүзәл Вәлиева Шүширмә халкына хезмәт күрсәтә. Пенсия белән тәэмин итү буенча зарланучылар юк, пенсия акчалары, гәҗит-журналлар вакытында таратыла. Ике авылда да почтальоннар үз эшләрен җиренә җиткереп башкаралар. ”Кайбыч таңнары”- район газетасына язылу гына бик сүлпән бара. Халыкны борчыган яки кызыксындырган бөтен сорауга җавапны шуннан табып булса да, һәр йорт та бу газетага языла дип әйтеп булмый. 2018 елның беренче яртыеллыгына безнең җирлектә 166 йорт район газетасына язылган – бу 60,5 %.

|  |  |  |  |  |
| --- | --- | --- | --- | --- |
| Кайбыч таңнары  газетасы | 2018 елның I яртыеллыгы | | 2019 елның I яртыеллыгы | |
| Борындык авылы | 125 | 63,4% | 125 | 63,4% |
| Шүширмә авылы | 41 | 53,2% | 41 | 53,2 % |
| Барлыгы | 166 | 60,5% | 166 | 60,5% |

**Социаль хезмәт күрсәтү**

Безнен жирлектә 280 пенсионер яши.Авыл җирлегендә Ветераннар һәм пенсионерлар Советын- Бикмуллин Равил абый җитәкли. Ул безнең белән тыгыз элемтәдә торып эшли. Без Равил абый һәм район җитәкчеләре белән берлектә 2018 елда 90 яше тулган Бикмуллин Гәлимҗан абыйны,Хәйбуллина Тәлига,Сабитова Зәйтүнә, 95 яше тулган Яруллина Гөлҗиһан апаларны район җитәкчеләре белән берлектә, өйләренә барып туган көннәре белән котладык. Район үзәгендә 50,55,60ел бергә яшәүче парларны “Рәйхан” кафесына чакырып хөрмәтләү матур традициягә әйләнде. Ул елга ике тапкыр уздырыла. Декабрь аенда бу тантанада 50 - 55ел бергә яшәүче парлар: Шакиров Фәтхрахман абый һәм Гөлфирә апалар катнашты, ә Хәмидуллин Фәсхәт һәм Рәшидә апалар бара алмадылар. Район башлыгы Альберт Илгизәрович бу чараларда үзе катнашып Рәхмәт хаты һәм бүләкләр тапшырды.Авыл җирлегендә парлы матур гомер юлы кичереп, яшь гаиләләргә үрнәк күрсәтүче гаиләләребез тагын да күбрәк булсын иде.

Авыл җирлегендәге ялгыз әби-бабайларның һәрдаим хәлләрен белеп торабыз. Ике авылда да эшләүче фельдшерлар һәрвакыт чакырган кешеләргә барып торалар, дарулар белән тәэмин итәләр. Безнең авыл җирлегендә 11 кеше- 80 яшьтән узучы һәм инвалидлык буенча карауга мохтаҗ кешеләрне карый. Җиңү көне уңаннан сугыш ветераннарының тол хатыннарына бүләкләр тапшырылды, ООО “Дубрава” агрофирмасы пенсионерларга он һәм песок таратты, ураза һәм корбан гаетләре, Сабан туе, Авыл көне дә бик матур итеп зурлап уздырылды. Яңа ел уңаеннан балалар бакчасына йөрмәгән балаларга яңа ел бүләкләре тапшырылды. Бу бәйрәмнәрдә безгә спонсорлык ярдәме күрсәтүчеләр

1. “ДУБРАВА” Кайбыч Агрофирма җитәкчесе Осипов Юрий Георгиевичка,

2. Кайбыч балык күле җитәкчесе Җамалетдинов Гүмәр Шакировичка,

3. КФХ җитәкчесе Фасахов Рафаил Кутуповичка,

4. Колаңгы икмәк кабул итү пункты җитәкчесе Рәис Фәнисовичка,

5.Кайбыч Агрохимсервис директоры Гибадуллин Артур Альбертовичка,

5.Шәхси эшмәкәрләр- Шәмсетдинова Лилия, Гәлиуллин Мөдәрис,Ганиев Илдусларга аерым рәхмәт җиткерәсе килә.

Яхшылыклары меңе белән үзләренә әйләнеп кайтсын, исән-сау эшләсеннәр.

**Төзекләндерү һәм үзара салым.**

Төзекләндерү эшләре өчен авыл җирлеге бюджетында бернинди акча каралмаган. Ә барыбыз да авылларыбызның төзек һәм матур булуын телибез.Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.Үзара салым җыюның максаты акчага гына кайтып калмый, ул халыкны җирлекнең көнкүрешен яхшыртуга юнәлеш бирә.

Зур чыгымнар таләп ителгән эшләрне халык белән берлектә, референдум үткәрү нәтиҗәсендә җыелган үзара салым акчасына эшләргә мөмкин икәненә без ышандык инде.Үзара салым кирәкле төп эшләрне башкаруны күздә тота.2014 елдан башлап дөнья күргән карар нигезендә хәзер дәүләт халыктан җыелган акчага дүрт өлеш өстәмә акча бүлеп бирә.Икенче төрле әйткәндә, халыктан җыйган 500 сум акчага дәүләт дүрт тапкыр 500 сумны кушып бирә. Үзара салым акчасына башкарылучы эш төрләре авыл җирлеге Советы карары белән билгеләнә.

2018 елда үзара салым җыю буенча референдум -18 нче ноябрьдә үткәрелде. Узган референдумда исемлеккә кергән 640 кешенең 502 се “әйе”дип тавыш(78,44%)бирде. Махсус карар нигезендә, сайлаучыларның 51 проценттан артыгы уңай тавыш биргән очракта, референдумга чыгарылган мәсьәлә кабул ителгән дип исәпләнә. Закон нигезендә һәр кеше аны үтәргә тиеш.Таләпне үтәмәүчеләргә административ штраф карала.Ул очракта да түләмәсә, суд приставлары эшкә кушылачак. Алар үз штрафларын өсти, кыскасы, андый кешеләргә үзара салым икеләтә, өчләтә кыйммәткәрәккә төшәчәк. Списокта булган кешедән акчаны җыеп бетереп авыл җирлегенең махсус счетына кертеп бетергәч кенә республикадан субсидия бирелергә тиеш һәм ул бирелде дә. Без барысы 322мең 500сум акча җыйдык, 1млн 290 000сум субсидия бирелде. Барысы 1млн 612мең 500сум акча булды. Хәзер мин сезне ул акчаларның тотылышы белән таныштырып узам.

1. Борындык авылының Җиңү урамына щебенкадан юл салу-427 000сум;

2. Шүширмә авылының Кооператив урамына щебенкадан юл салу-410 000сум;

3. Таш җәелгән юлларга ремонт ясау. Монда юл салу түгел, бик начар җирләрдә өлешчә ремонт күз алдында тотыла-5 000сум;

4.Борындык авылында тишелгән очракта суүткәргеч трубаларны ремонтлау-8 000сум;

5.Урамны яктыртучы утларны ел дәвамында ремонтлау, янган лампочкаларны алыштыру буенча эш алып бару дәвам итәчәк-35 000сум;

6. Борындык авылы территориясен чүп-чар өемнәреннән чистарту-90 000 сум;

7. Борындык авылын икегә бүлеп агучы Бәрле елгасын буу өчен-60 000сум;

8. Пожарный депога кирәкле оборудование алу һәм ремонт өчен-10 000сум.

9. М.Рамиль урамыннан Куйбышев урамы буенча траншея казыту-20 000сум.

10. Балалар өчен уен мәйданчыгы ясату, Сабан туй мәйданын, ял итү паркын эшләтү өчен -547 500 сум.

2018 елда авыл җирлегендә барлыгы 1млн 612 мең 500 сум күләмендә үзара салым акчасына планга кергән барлык эшләр дә башкарылды.

|  |  |  |  |  |
| --- | --- | --- | --- | --- |
| № п/п | Авыл исеме | Халыктан җыелган акча | Республикадан бирелгән субсидия акчасы | Барлык сумма |
| 1 | Борындык авылының Җиңү урамына щебенкадан юл салу | 85 400 | 341 600 | 427 000 |
| 2 | Шүширмә авылының Кооператив урамына щебенкадан юл салу. | 82 000 | 328 000 | 410 000 |
| 3 | Таш җәелгән юлларга ремонт ясау | 1 000 | 4 000 | 5 000 |
| 4 | Суүткәргеч трубаларны ремонтлау. | 1 600 | 6 400 | 8 000 |
| 5 | Урамны яктыртучы утларны ел дәвамында ремонтлау | 7 000 | 28 000 | 35 000 |
| 6 | Авыл җирлеге территориясен чүп-чар өемнәреннән чистарту | 18 000 | 72 000 | 90 000 |
| 7 | Бәрле елгасын буу өчен | 12 000 | 48 000 | 60 000 |
| 8 | Пожарный депога кирәкле оборудование алу һәм ремонт өчен. | 2 000 | 8 000 | 10 000 |
| 9 | М.Рамиль урамыннан Куйбышев урамы буенча траншея казыту. | 4 000 | 16 000 | 20 000 |
| 10 | Балалар өчен уен мәйданчыгын ясату, Сабан туй мәйданын, ял итү паркын эшләтү. | 109 500 | 438 000 | 547 500 |
|  | Барлыгы | 322 500 | 1 290 000 | 1 612 500 |

Үзара салым программасы булмаса, бу эшләр башкарылмас та иде.

Бүгенге көнгә Борындыкта 280 кешедән 140 мең 000сум, Шүширмәдә 140 кешедән 70 000 мең сум, барысы 210 мең 000 сум акча җыелган.Алдагы елларда бездә үзара салым акчасының түләнми калган очрагы булмады, быел да матур гына җыеп бетерербез дип ышанам.Референдумда актив катнашкан барлык авылдашларга, авылда җәйге чорда гына яшәүчеләргә дә зур рәхмәтемне белдерәм.

2019 елда безнең алда үзара салым акчасына планлаштырылган эшләрне башкару бурычы тора.Үзегез күргәнчә, авыл жирлеге Советының эшчәнлеге күпкырлы. Ә бу эшчәнлекне тиешле югарылыкта оештыру өчен барыбызның да бердәм булуы кирәк. Бергә булганда алда торган эшләрне үтәрбез дип ышанам.

Мин сезне 2019 елда үзара салым акчасына планлаштырган эшләр белән таныштырып үтәм:

1. Борындык авылындагы буаны ремонтлау, чистарту һәм төзекләндерү, моның өчен материаллар сатып алу.

2.Урамнардагы яктырткычларны ремонтлау, моның өчен материаллар сатып алу.

3. Авыл җирлегендә торак пунктлардагы чүплекләр территорияләрен чистарту.

4.Су агып тору өчен траншея казыту.

5.Шүширмә авылында балалар мәйданчыгын төзекләндерү һәм моның өчен материаллар сатып алу.

6. Суүткәргеч челтәрен ремонтлау һәм моның өчен материаллар сатып алу.

7. Авыл җирлеге чикләрендәге автомобиль юлларын карап тору.

8.Шүширмә авылындагы күперне ремонтлау, моның өчен материаллар сатып алу.

9.Янгын сүндерү машинасын ремонтлау һәм техник запчастьләр сатып алу.

10.Авыл җирлегендәге административ бинага газ кертү һәм моның өчен материаллар сатып алу.

**2018- елда Борындык авыл җирлегендә эшләгән федераль һәм республика программалары буенча**

|  |  |  |
| --- | --- | --- |
| Юл төзелеше Борындык авылы | Ленин урамында 370 м | 2 млн.231 080 сум |
| Универсаль спорт мәйданчыгы | Гафури 1а | 3 млн.195 317 сум |

Федераль һәм республика программалары буенча Борындык авылының 2018 елга Ленин урамына 370 метр озынлыкта 2 млн. 231 080 сумлык юл салынды. Универсаль спорт мәйданчыгына 3млн 195 317 сум акча тотылды.

**Граҗданнар мөрәҗәгате.**

Халык мәнфагатьләрен яклап хезмәт итү өчен проблемаларны үз вакытында ачыклап, аларны тиешенчә хәл итүгә юнәлдерелгән чаралар күрүдә җирле үзидарәләрнең халык белән тыгыз элемтәдә эшләве бик мөһим. Шуңа да инде җәмәгатьчелек белән эшләү җирле үзидарә эшчәнлегенең төп юнәлешләренең берсе булып санала.

Авыл җирлеге Советы 2018 нче елда үзенең эшен Уставка таянып, еллык төзегән чаралар планы нигезендә алып барырга тырышты. Авыл җирлеге 7 округка бүленгән, һәр округта сайлап куелган депутатлар бар.

Отчет чорында 2 гражданнар җыены һәм 13 авыл җирлеге Советы утырышлары узды. Җыен һәм утырышларда төрле карарлар кабул ителә һәм ел дәвамында эш шул карарларны үтәү өстендә алып барыла.

Гражданнарны кабул итү көне булып жомга көне санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2018 нче елда барлыгы 10 граждан кабул итүдә булган, 261 белешмә һәм 53 хужалык һәм йорт кенәгәләреннән күчермә , 11 характеристика , 5 рекомендация бирелгән. Шул ук вакытта авыл җирлегендә нотариаль хезмәтләр дә башкарыла. Барлыгы 4 ышаныч язуы һәм 1 васыятьнамә язылды. Аларны язган өчен дәүләт пошлинасы авыл җирлеге бюджетына керә. Авыл җирлеге Советы кабул иткән һәр карар, булган яңалыклар авыл җирлеге Советының махсус сайтына куелып бара.

18нче мартта Россия Федерациясе Президентына сайлаулар булып узды.Ул безнең авыл җирлегендә дә зур оешканлык белән белән үтте.Борындык сайлау участогы районда сайлаучылар саны күп булуы белән аерылып тора.Сайлауда халык бик актив катнашты. 2019 елның 8 сентябрендә Татарстан Республикасы Дәүләт Советына депутатлар сайлавында безнең авыл җирлеге тагын шулай актив катнашыр дип ышанып калам.

**Төрле чаралар.**

Авыл җирлегендә культура –агарту эшендә мәдәният йорты, китапханә, мәктәп коллективлары зур роль уйный.

Борындык авыл җирлегендә ике клуб эшләп килә. Борындык авылында Мәдәният йорты җитәкчесе Хөснетдинова Илсинә Радик кызы , китапханәче Тимуршина Алсинә Галим кызы, Шүширмә авылында спорт комплекс җитәкчесе булып Зарипова Әлфирә Әхәт кызы эшли. Мәдәният йорты белән киттапханәдә эшләүче кызларның ел дәвамында үткәргән чаралары бик күп. Аларга соңрак сүз биреп китәрбез.

Май башында памятник янына мәктәп укучылары һәм культура хезмәткәрләре белән чәчәкләр утырттык. Җиңү бәйрәме көнне сугыш ветераннарының тол хатыннары, сугыш чоры балалары белән берлектә памятник янында митинг үткәрелде, бүләкләр тапшырылды, соңыннан бәйрәм мәктәптә чәй табыны янында дәвам итте. Бик үкенечле булса да, сугышта катнашучы ветераннарыбыз безнең авыл җирлегендә бөтенләй калмады.Калган ике сугыш ветераны да безнең арабыздан китте, бакыйлыкка күчте.

Район сабан туенда “Татар халкының йорты” күренешен ясадык һәм якладык.

Спонсорлар ярдәме белән татар халкының милли бәйрәме Сабантуй бәйрәмен матур итеп яңа мәйданда уздырдык.Авыл уртасында оештырылган бу күркәм бәйрәмдә авылыбызның барлык карты-яше, олысы һәм кечесе катнашты.Аны оештыруда шулай ук авыл җирлеге хезмәткәрләре , мәктәп коллективы, агрофирманың Мөрәле филиалы специалистлары катнашты. 7нче август көнне спонсорлар табып, Авыл көнен дә зур һәм күңелле итеп оештырдык.Киләчәктә дә Урам көннәрен күнелле итеп үткәреп авылыбызның тарихын , татар халкының милли йолаларын онытмыйча, киләчәк буынга зур хәзинә калдырасы иде. Авыл халкы ярдәме белән бу бәйрәмнәр традициягә кереп калыр дип ышанып калабыз.

Өлкәннәр көнен, Корбан бәйрәмнәрен уздырдык. Авылыбызның мәчете бүгенге көндә газ белән тоташтырылган, җылы. Дини бәйрәмнәрне үткәрү өчен бөтен уңайлыклары да бар. Имам хатибыбыз Тәфкил абый белән киңәшләшеп эшлибез.

Мәдәният йортында әниләр көне уздырылды. ”Мәктәпкә җыенырга ярдәм ит” акциясендә катнаштык.

Октябрь аенда бер төркем авыл үзешчәннәре катнашында, Федоровское авылы картлар йортында очрашу булды узды.

30 октябрь көнне авыл мәдәният йортында” Йөрәкләрдә комсомол ялкыны” дип исемләнгән очрашу булды. Анда яшьлекләре комсомол елларына туры килгән апалар һәм абыйлар катнашты.Алар күңелләре белән комсомолда эшләгән елларга кайттылар, шимбә һәм якшәмбе өмәләрендә катнашуларын, комсомол төзелешләрендә эшләүләрен сагынып искә алдылар.

27 ноябрьдә район Мәдәният йортында авыл хуҗалыгы һәм авыл җирлегенең актив эшчәнлеген күтәрү, кече форма хуҗалыкларының үсешен алга җибәрү буенча зона семинар-киңәшмәсе булып узды. Безнең авыл җирлеге дә азык-төлек товарлары буенча әзерләнгән күргәзмә оештыруда катнашты.

Татар халкының гореф-гадәтләрен саклап калу өчен аның милли бәйрәмнәрен, йолаларын авылыбызның үзешчәннәре сәхнәбез түрендә безгә аларны бик матур итеп уйнап күрсәтә. Өлкән буын белән берлектә яшь буын да сынатмый, бергә – бергә авылыбызның үткәнен хәзер булган кебек тасвирлап бирә. Фольклорда катнашучы барлык үзешчәннәргә рәхмәтемне белдерәм.

Тәтештә ана матурлыгы һәм гаилә кыйммәтләренә дан җырлаучы “Нечкәбил-2018” республикакүләм бәйгесенең зона этабы узды.Анда безнең авылда яшәүче матур парларыбыз Энҗе һәм Ранил Миңгәлиевлар гаиләсе катнашты.Алар “Матурлык һәм гармония” номинациясендә катнашучы һәм “Кунакчыл гаилә” номинациясендә җиңүче дипломнарына, фестивальнең партнерлары һәм иганәчеләре тарафыннан әзерләнгән бүләкләргә лаек булган.

Ел саен Борындык авыл җирлегенә караган бюджет өлкәсендә эшләүчеләр: укытучылар, клуб һәм почта хезмәткәрләре белән берлектә “Дубрава” Кайбыч агрофирмасына һәм “Туган як” агрохуҗалыгына ярдәм итү йөзеннән яфрак-азык хәзерләүдә булышабыз, чисталык йөзеннән юл кырыйларыннан чүп-чар җыябыз һәм чалгылар белән каты-куралардан арындырабыз, юл буендагы баганаларны агартабыз.

Безнең авыл җирлеге фермер Маматкулова Хайринисо белән берлектә Казанда район үзәгендә үткәрелгән ярминкәләрдә катнашты. Анда без ит, каз-үрдәк, аларның эч-башлары, суган, кишер, чөгендер, кәбестә, бәрәңге, кабак, ташкабак, йомырка, сөт-катык, эремчек, корт, мәтрүшкә, мунча себеркеләре саттык. Хуҗалыклардан җыелган продукцияне 100% сатып, алар белән расчёт ясадык.

Кыш көне авыл эчендәге юлларны кардан чистарту эшләрен дә башлап җибәрдек инде, чөнки кар күп ява. Эшне Мөхәммәтҗанов Рәфис Гомәр улы белән килешү нигезендә эшлибез. Бүгенге көнгә 30 сәгатьлек эш башкарылды инде.

2018 елда үзләренең юбилейларын 54 кеше билгеләп үтте.Аларның барысына да хөрмәт һәм игътибар күрсәтелде .

**Куркынычсызлыкны тәэмин итү**

Гражданнарыбызның куркынычсызлыгын тәэмин итү авыл җирлегенең һәм хокук саклау органнары эшчәнлегенең мөһим юнәлешләрнең берсе санала. 2013 нче елда экстримизмны профилактикалау буенча авыл җирлегенең комплекслы программасы кабул ителде. Төрле хокук бозуларны профилактикалауда хәлиткеч звено булып полициянең участок вакәләтлесе, мәктәп коллективы, ирекле халык дружиналары тора. Җәмгыяттә тәртип булсын, дисәк, беренче чиратта һәркем үзе закон таләпләрен төгәл үтәргә бурычлы. Илебезгә үтеп кергән террорчылыкны булдырмау да үзебезнең уяу булудан тора. Авылыбызда күренгән төрле чит кешеләр, чит машиналар шик тудырганда, боларны кичекмәстән авыл җирлегенә яки полиция идарәсенә хәбәр итүегез сорала. Бу бигрәк тә, бездән аеруча сак һәм бердәм, игътибарлы булуны сорый. Ялгыз әбиләрне алдап, куркытып акчаларын алып чыгып китү очраклары булмасын дисәк урамда сатып йөрүчеләрне шунда ук безгә хәбәр итегез. Һәр отчет чорында үткәрелгән чаралар җирле үзидарә территориясендәге халыкның яшәү дәрәҗәсен даими күтәрүне тәэмин итүгә юнәлдерелгән планлы эшнең бер өлеше генә булып торалар. Бу юлы да яңа бурычлар билгеләнде. Безгә аларны хәл итү юнәлешендә тырышып эшләргә кирәк булачак.

Сүземне төгәлләп шуны әйтәсем килә, хөрмәтле авылдашлар, безне аңлап, хаталарыбызны күрсәтеп, киңәшләр биреп, төрле чараларда безгә ярдәмгә килеп, безнең белән бергә яшәвегез өчен сезгә бик зур рәхмәт.

Хөрмәтле Альберт Ильгизәрович! Хөрмәтле район җитәкчеләре! Сезнең ярдәм белән эшләнеп бетмәгән һәм эшләнәсе эшләрне 2019 елда Закон таләпләренә туры килерлек итеп башкарып чыгарбыз дип ышанам.

Сезгә саулык-сәламәтлек, йортларыгызга иминлек, бәхет- шатлык, күтәренке кәеф телим. Игътибарыгыз өчен зур рәхмәт.